瑞典

瑞典（粵拼：seoi6 din2；瑞典文：Sverige），官名瑞典王國（seoi6 din2 wong4 gwok3；Konungariket Sverige）係北歐斯堪的納維亞半島一國，西鄰挪威，東北面同芬蘭接壤，瀕臨波羅的海同卡特加特海峽。瑞典人口稀少，國土大部分都係森林同山地，國都定響斯德哥爾摩。 歷史 17世紀嗰陣，瑞典喺三十年戰爭（1618年－1648年）攞到一啲歐陸領土，包括立窩尼亞同英格里亞，瑞典變咗做歐洲強國。去到18世紀，瑞典喺大北方戰爭（1700年－1721年）輸咗，響歐洲嘅地位畀受到彼得大帝改革嘅俄羅斯爬過。19世紀初，俄羅斯迫瑞典放棄芬蘭，芬蘭成為附屬於俄羅斯嘅大公國。 1810年，瑞典國王卡爾十三世為咗同拿破崙打好關係，收咗法軍元帥伯納多特做養仔同瑞典王儲。1818年，伯納多特繼位做國王，就係卡爾十四世約翰，伯納多特王朝開始。 1905年，瑞典-挪威聯盟解散，挪威另立新王。 瑞典喺兩次世界大戰都保持中立。1995年正式加入歐洲聯盟，2024年放棄中立，加入北約。 相 參考 出面網頁 瑞典嘅官方網站 Sverige | Europeiska Unionen，歐洲聯盟 （瑞典文） 〈国家概况 — 中华人民共和国外交部〉 (簡體中文)。中華人民共和國外交部。 〈瑞典王國 Kingdom of Sweden - 歐洲地區 - 中華民國外交部 - 全球資訊網 Ministry of Foreign Affairs, Republic of China (Taiwan)〉 (繁體中文)。中華民國外交部。 "Sweden - United States Department of State" (英文). 美國國務院. 瑞典喺中央情報局《世界概況》嘅資料 （英文） 〈スウェーデン王国 ｜ 外務省〉 (日文)。日本外務省。 "Sweden - Department of Foreign Affairs and Trade" (英文). 澳洲外交貿易部.